ŠOLSKI SKLAD OSNOVNE ŠOLE MALEČNIK

Malečnik 61

2229 Malečnik

**ZAPISNIK 4. SEJE UPRAVNEGA ODBORA ŠOLSKEGA SKLADA OŠ MALEČNIK V ŠOLSKEM LETU 2015/2016**

Seja je potekala v sredo, 20. 4. 2016 ob 18. uri v prostorih OŠ Malečnik.

PRISOTNI ČLANI: g. ravnatelj Rudolf Sedič, g. Diemat ( predsednik in predstavnik staršev), ga. Darja Krstić Podgorelec (predstavnica staršev), g. Marijan Vidovič (predstavnik staršev), ga. Urška Kukovec (predstavnica šole), ga. Andreja Žvajker (predstavnica šole), ga. Natalija Harb (predstavnica šole)

ODSOTNI ČLANI: ga. Klavdija Brus (predstavnica staršev)

**Dnevni red:**

1. Potrditev zapisnika 3. seje šolskega sklada
2. Ugotovitev sklepčnosti in potrditev dnevnega reda.
3. Pregled prošenj
4. Predlogi in pobude za izgradnjo učilnice na prostem
5. Razno

 **K točki 1**

Podpredsednica Šolskega sklada go. Harb je pozdravila navzoče, prebrala dnevni red in ugotovila, da je odbor Šolskega sklada sklepčen. Soglasno smo potrdili predlagan dnevni red.

**K točki 2**

Pregledali in potrdili smo zapisnik prejšnje seje.

**K točki 3**

Na naslov ŠS sta prispeli dve prošnji. Prva vloga je za sofinanciranje atletskih priprav za Patrika Omerzela, učenca 8. Razreda. Stroški priprav znašajo 200 EUR.

**Sklep 1. : Vsi člani soglašamo, da se učencu dodeli denarna pomoč v višini 50 %, kot je zapisano v pravilniku.**

Druga prošnja je nabava 50 majic s šolskim emblemom. Te bi učenci potrebovali ob različnih javnih nastopih. Vsi prisotni so bili seznanjeni z različnimi ponudniki. G. Diemat je predstavil tudi svojo. Bila je cenovno najbolj ugodna ponudba.

**Sklep 2. : Vsi člani soglašamo, da se izdela 65 majic po ceni 3 EUR + DDV.**

**K točki 4**

G. Sedič je povedal, da bi bila izgradnje učilnice bilo mogoče izvesti v začetku prihodnjega šolskega leta. Predstavil je svojo vizijo letne učilnice na prostem, ki bi bila v obliki šesterokotnega paviljona s strešno kritino. Nahajala bi se naj na spodnjem igrišču na zahodni strani. Ga. Krstić- Podgorelec je podala idejo za izgradnjo mizic iz električnih kolutov.

Prostor za izgradnjo učilnice smo si ogledali in izmerili. Dogovorili smo se, da na naslednji seji predstavimo svoje ideje v obliki načrtov ali maket.

Naslednja seja bo 3. 5. 2016 ob 18. Uri.

Sestanek je bil zaključen ob 19.30

**Zapisala Natalija Harb**

.